नई दिल्ली। कोर्ट के आदेश में बाद भी देशभर में भीड़ द्वारा पीट-पीटकर हत्या की घटनाएं थमने का नाम नहीं ले रही है। राष्ट्रीय राजधानी दिल्ली में छह लोगों ने कथित रूप से चोरी के इरादे से एक घर में घुसने के बाद मंगलवार को यहां एक 16 वर्षीय किशोर की पीट-पीट कर हत्या कर दी। पुलिस ने यह जानकारी दी। पुलिस ने इस मामले में तीन लोगों को गिरफ्तार किया है।पुलिस उपायुक्त असलम खान ने कहा कि किशोर की मुकुंदपुर क्षेत्र में पिटाई की गई। आरोपी के खिलाफ गैर इरादतन हत्या का मामला दर्ज कर लिया गया है। उन्होंने कहा, ‘‘तीन आरोपियों को गिरफ्तार कर लिया गया है, तीन अन्य फरार हैं।’’